cyanic-selkie/wikianc huggingface dataset:
Raimo Raag
Elulugu
Raimo Raag on ametniku poeg ja Virve Raagi abikaasa.
Lõpetas 1972 Uppsalas Toomkooli (Katedralskolan) ja 1976 Uppsala Ülikooli soome-ugri, vene keele ja põhjagermaani keelte alal. Doktorikraadi (dr. phil.) sai 1982. aastal Uppsala Ülikoolist väitekirjaga "Lexical Characteristics in Swedish Estonian". Täiendanud end 1977 Rootsi Instituudi (Svenska Institutet) stipendiaadina Tallinna Pedagoogilises Instituudis ja Eesti NSV TA Keele ja Kirjanduse Instituudis.
Aastast 1978 Uppsala Ülikooli soome-ugri instituudi õppejõud: 1988–2000 dotsent, 2001– professor, ühtlasi 1984/85 Örebro Ülikooli eesti keele õppejõud ning 1993–1997 õppejõud Stockholmi Ülikooli eesti-rootsi tõlkide kursustel. Alates 1997. aastast Kammerkolleegiumi (Stockholm) eesti-rootsi ja rootsi-eesti tõlkide ja tõlkijate vannutamise komisjoni liige. Ajuti olnud Uppsala Ülikooli soome-ugri keelte õppetooli juhataja, 1990–2003 juhataja abi. Pidanud loenguid Eestis, Lätis, Soomes, Taanis, Saksamaal, Hollandis, Prantsusmaal, Kanadas, Ukrainas. Uppsala Ülikooli publikatsioonisarjade "Ursus" ja Opuscula Uralica" toimetajaid.
Eesti Teaduste Akadeemia välisliikmeks valitud 2019. aastal keeleteaduse alal.
Teadustöö
Uurimisvaldkonnad: eesti keele ja läänemeresoome keelte eriti eesti keele ja kirjakeele ajalugu, sõnavara ja grammatikat, eesti-rootsi keele- ja kultuurisuhted, eelkõige keelekontaktid, laensõnad, kakskeelsus, eestirootslased ja Rootsi eestlased, väliseestlus.
Teoseid
Koostanud sõnaraamatuid. Üle 400 teadustrükise ja õppematerjali.
Raul Adlas
Raul Adlas (sündinud 30. mail 1966 Tallinnas) on Eesti arst.
Ta lõpetas 1984. aastal Tallinna 4. Keskkooli ja 1994. aastal Tartu Ülikooli arstiteaduskonna. 2001. aastal lõpetas ta Tartu Ülikooli arstiteaduskonna erakorralise meditsiini residentuuri.
Raimo Raag
Liikmesus
Rootsi Eestlaste Liidu esinduskogu saadik (2006–).
Raul Adlas
2001. aastast on ta Tallinna Kiirabi peaarst.
Brockhampton (ansambel)
Alive Since Forever
Brockhampton sai alguse 2015. aastal, kuid mõned bändiliikmed alustasid tegevust juba 2011. aastal. Sellel ajal olid tulevase bändi Brockhampton liikmed maailma eri paigus ja paljud neist, näiteks Merlyn Wood ja Ameer Vann, ei tegelenud muusikaga. Bändi loomine sai alguse Kevin Abstracti postitusest foorumisse KanyeToThe. Kevin küsis foorumis: „Kas keegi tahaks teha bändi?“ Selle tulemusena sai alguse ansambel Alive Since Forever, mis koosnes 30 liikmest. Ameer Vann, Romil Hemnai, Dom McLennon ja Kevin Abstract otsustasid 2015. aastal ansamblist Alive Since Forever lahkuda, et luua oma bänd.
Raul Adlas
Ta on toimetanud erialaseid teatmeteoseid ("Erakorralise meditsiini tehniku käsiraamat". Innove. 2013) ja õpetanud erakorralist meditsiini mitmes õppeasutuses.
Brockhampton (ansambel)
Asutajaliikmete lühitutvustus
Ansambli asutajaliikmed olid Kevin Abstract, Ameer Vann, Romil Hemnani ja Dom McLennon. Ian Simpson, artistinimega Kevin Abstract, on ansambli juht, videorežissöör ja laulusolist. Kevin on ainus Brockhamptoni liige, kel oli muusikuna soolokarjäär enne Brockhamptonit. Romil Hemnani on Brockhamptoni muusikapalade produtsent. Dominique Simpson, artistinimega Dom McLennon, on Brockhamptoni vokalist ja muusikapalade produtsent. Ameer Vann oli üks Brockhamptoni vokalistidest aastatel 2012–2018.
Praeguste liikmete lühitutvustus
Praeguseks on ansamblis alles kolm asutajaliiget: Kevin Abstract, Romil Hemnai ja Dom McLennon. Ansamblis on veel kümme liiget. Produtsentide duo moodustavad Q3 ehk Jabari Manwa ja Kiko Merley. Ashlan Grey on Brockhamptoni fotograaf ja filmikunsti juht. Henock Sileshi, artistinimega HK, on Brockhamptoni loov- ja kunstiline juht. Robert Ontinenient on Brockhamptoni veebiarendaja ja muusikapalade produtsent. William Andoh Wood, artistinimega Merlyn Wood, on Brockamptoni vokalist.
Viktor Šenderovitš
Aastatel 1995–2001 oli Šenderovitš NTV populaarse satiirisaate "Nukud" (Куклы) stsenarist.
Brockhampton (ansambel)
Praeguste liikmete lühitutvustus
Merlyn Wood käis koos Kevin Abstracti, JOBA, Ameer Vanni ja Matt Championiga ühes keskkoolis. Ta otsustas minna oma pere mõjutustel õppima arhitektuuri Texase ülikooli, kuid vähem kui aasta pärast õpingute algust otsustas ülikoolist lahkuda ja ühineda ansambliga Brockhampton. Ciaran McDonald, artistinimega Bearface, on Brockhamptoni vokalist ja muusikapalade produtsent. Russell Boring, artistinimega JOBA, on Brockhamptoni helirežissöör, vokalist ja muusikapalade produtsent. Matt Champion on Brockhamptoni vokalist. Tal on erakordne talent tuua lauludes välja keerulisi ideid kuulajale arusaadavavalt. Seetõttu loetakse teda Brockhamptoni mõne muusikapala meeldejäävamate kohtade loojaks. John Nunes on Brockhamptoni mänedžer.
Viktor Šenderovitš
2003. aastast teeb ta kaastööd raadiojaamadele Ehho Moskvõ ja Vabadusraadio, 2006. aastast telejaamale RTVi.
Brockhampton (ansambel)
Asutajaliikme Ameer Vanni draama
2018. aasta mais sai Ameer Vann süüdistuse seksuaalkuritegudes. Tal oli teadaolevalt juba varasemast väärtegusid, nagu seksuaalsuhted alaealistega. Kui ansambli ülejäänud liikmed said teada Ameer Vanni süüdistusest, visati ta ansamblist välja. Ansambel palus avalikult vabandust kõigi kannatanute ees.
Viktor Šenderovitš
Ta on tuntud president Vladimir Putini aktiivse kriitikuna.
Brockhampton (ansambel)
Muusika
Brockhampton on ise kutsunud end poistebändiks, kuid nende muusika erineb tüüpilisest popmuusikat tegevatest poistebändidest. Üks osa muusikast on mõjutatud hiphopi muusikastiilist ja teine pool kombineerib eri muusikastiile: alternatiivne rokk, popp, r&b, rokkballaad. Brockhamptoni muusika on igas laulus emotsionaalne ja energiline. Muusikakriitik Carter Fowler on artiklis „Meet Every Member of BROCKHAMPTON“ (2017) öelnud, et Brockhampton on räppmuusika žanri üks tippudest.
Viktor Šenderovitš
Šenderovitš kanti 2021. aastal välisagentide nimekirja ning 2022. aasta algul põgenes ta Venemaalt.
Brockhampton (ansambel)
Muusika
Brockhamptoni muusikat on mõjutanud järgnevad artistid: Kanye West, Frank Ocean, Kid Cudi, Future, Tyler, the Creator, M.I.A, Wu-Tang Clan, Radiohead, King Krule ja N.E.R.D.
Viktor Šenderovitš
Raamatud
pisi|Viktor Šenderovitš oma raamatu "Üks pea on hea, kaks veel parem" presentatsioonil, 2010
Arvydas Anušauskas
pisi|Arvydas Anušauskas (2016) Arvydas Anušauskas (sündinud 29. septembril 1963 Vilniuses) on Leedu ajaloolane ja poliitik. Ta on alates 11. detsembrist 2020 Leedu riigikaitse minister.
Ta lõpetas 1981. aastal Vilniuse 34. Keskkooli ja 1982. aastal Vilniuse 21. tehnikakooli. 1982. aastal astus ta Viniuse Ülikooli, mille lõpetas 1989. aastal ajaloolase kvalifikatsiooniga; vahepeal, aastatel 1983–1985 teenis ta Nõukogude armees. 1995. aastal sai ta Vytautas Suure Ülikoolis humanitaarteaduste doktorikraadi (PhD). Aastal 1990, pärast Leedu iseseisvuse väljakuulutamist, asus ta teenima Leedu riigikaitse vabatahtlikesse jõududesse ja 1995 ülendati reservleitnandiks.
Aastatel 1989–2000 oli ta Leedu ajalooinstituudi teadur. Aastatel 1996–1997 töötas ta Vytautas Suure Ülikooli humanitaarteaduskonnas dotsendina. Aastatel 1998–2007 oli ta Leedu genotsiidi ja vastupanu uurimise keskuse (GRRLC) juhataja. Paralleelselt selle ametikohaga jätkas ta akadeemilist karjääri. Aastatel 1996–2006 oli ta Vilniuse Pedagoogikaülikooli ajalooteaduskonna dotsent. Aastatel 2002–2007 oli ta Vilniuse Ülikooli rahvusvaheliste suhete ja politoloogia instituudi külalisdotsent ning aastatel 2002–2008 Vilniuse ülikooli ajalooteaduskonna dotsent.
Ta on arvukate ajalooraamatute ja 14 dokumentaalfilmi stsenaariumi ning umbes 100 leedu, poola, läti, prantsuse ja saksa teaduspublikatsioonis avaldatud uurimuse ja artikli autor. Tema esimene uurimus sõdadevahelistest Leedu luureteenistustest avaldati 1993. aastal.
Ta astus 2007. aastal erakonda Isamaaliit – Leedu Kristlikud Demokraadid. Ta valiti 2008. aasta Leedu parlamendivalimistel seimi liikmeks. Ta oli aastatel 2008–2012 riikliku julgeoleku ja kaitsekomisjoni esimees. Hiljem oli ta riikliku julgeoleku ja kaitse komisjoni liige, kriminaalteabe parlamentaarse kontrolli komisjoni aseesimees, vabaduse põhjuste komisjoni liige ja riikliku ajaloolise mälu liige ning paljude parlamendirühmade liige.
11. detsembrist 2020 on ta Leedu riigikaitse minister.
Isiklikku
Ta on 2015. aastast abielus Lina Anušauskienėga, neil on üks laps.
Modest Bogdanovitš
pisi|240px|Modest Bogdanovitš
Modest Ivanovitš Bogdanovitš (vene keeles Модест Иванович Богданович; 7. september (vkj 26. august) 1805 Sumõ, Harkovi kubermang – 6. august (vkj 26. juuli) 1882 Oranienbaum) oli Venemaa Keisririigi sõjaväelane (kindralleitnant) ja sõjaajaloolane.
Aadlisoost pärit Modest Bogdanovitš võttis 1831. aastal osa Poola kampaaniast, kus ülesnäidatud vapruse eest teda autasustati Püha Anna IV järgu ordeniga. Aastatel 1833–1835 õppis ta Keiserlikus Sõjaväeakadeemias. Seejärel jätkas sõjaväeteenistust akadeemias õppejõuna. Sai seal 1838. aastal adjunktprofessoriks. 1841. aastal anti talle alampolkovniku auaste. 1843. aastal sai akadeemia sõjaajaloo ja –strateegia kateedri professoriks. 1855. aastal ülendati kindralmajoriks, 1863. aastal määrati sõjaministri käsutusse, sai ametlikuks sõjahistoriograafiks. Aprillis 1863 anti talle kindralleitnandi auaste.
Ernst Paklar
Ernst Paklar (6. oktoober 1908 Zlatoust, Orenburgi kubermang – 11. juuni 1950 Tartu) oli Nõukogude Liidu ning Eesti ajaloolane ja pedagoog.
Elulugu
Ernst Paklar oli telegrafisti poeg.
Lõpetas 1926 Samaras keskkooli, 1931 Leningradi Pedagoogilise Instituudi.
Oli 1928–1929 Põhja-Kaukaasias Livonia eesti asunduse mittetäieliku keskkooli vene keele õpetaja, 1931 NSVL TA Rahvuste Uurimise Instituudi nooremteadur, 1932–1934 Leningradi Herzeni-nimelise Instituudi õppejõud, 1933–1935 Leningradi Ülikooli ajaloo-keeleteaduskonna filosoofia instituudi Lääne-Euroopa keskaja kateedri aspirant, 1935–1937 Petroskois Karjala Pedagoogilise Instituudi ajalooteaduskonna dekaan.
Petroskois valmis ajalookandidaadi väitekiri "Хроника Генриха Латышcкого как источник периода германской экспансии в Прибалтике", mis jäi kaitsmata arreteerimise tõttu. 1937–1947 Komi ANSV-s koonduslaagris sunnitööl.
Vabanes oktoobris 1947 invaliidina, oli aastatel 1947–1950 Tartus Teaduste Akadeemia Ajaloo Instituudi nooremteadur.
Teadustöö
Uuris eesti asunduste ajalugu Venemaa keisririigis ja NSV Liidus, soome-ugri rahvaste etnoloogia probleeme ning Ida-Baltikumi keskaega. Selgitas välja Jäälahingu asukoha Peipsil.
Teoseid
Ligemale 20 teadustrükist, suur osa töödest jäi käsikirja.
Isiklikku
Tema tütar oli muusikapedagoog Volita Paklar.
Ooperiball
"Ooperiball" on 1974. aasta Eesti muusikafilm. Filmi režissöör on Virve Aruoja. Filmi tootis Tallinnfilm.
Filmis toimub lossis ball, kus tollased ooperisolistid kannavad ette tuntud heliloojate (nt Mozarti, Tšaikovski, Verdi) teoseid. Ooperisolistidena mängivad filmis teiste seas Margarita Voites, Hendrik Krumm, Anu Kaal.
Välislingid
"Ooperiball" (saksa k. Der Opernball). Richard Heubergeri operett, 3 vaatuses, Victor Léoni ja Heinrich von Waldbergi libreto Alfred Delacouri ja Alfred Hennequini komöödia "Les dominos roses" (1876) järgi.
Faktoloogia
Esmaettekanne 5. jaanuaril 1898 Viini Theater an der Wienis.
Osades: Annie Dirkens (Hortense), Karl Streimann (Georges), Josef Joseffy (Paul Aubier), Karl Blasel (Beaubuisson).
Peamised tegelaskujud: Theophil Beaubuisson (bass), Palmyra Beaubuisson (alt), Henri Beaubuisson (tenor või mez), Paul Aubier (tenor), Angéle Aubier (sopran), Georges Duménil (tenor buffo), Marguérite Duménil (sopran), Hortense (sub), Féodora (sopran).
Helilooja edukaim ja rahvusvaheliselt tuntuim teos. Kujutab Johann Straussi opereti "Die Fledermaus" ("Nahkhiir") imitatsiooni. Esitati Theater an der Wienis sajandi lõpuni ligi 200 korda. 1901 jätkati Viini Carl-Theateris, kus esitati üle 200 korra. Mängiti ka Raimundtheateris (1901) ja Volksoperis (1908) ning 1914 uuesti Theater an der Wienis. Võeti kohe pärast väljatulekut mängukavva ka Berliinis, Budapestis ja New Yorgis. Kuulus enne esimest maailmasõda operetiteatrite püsirepertuaari. Esitatakse siiani regulaarselt saksa keelt kõnelevates maades.
Faabuala
Meeste abikaasad otsustavad kaasata Marguerite'i teenijanna Hortense'i kaasade kontrollimise afääri. Hortense peab saatma Paulile ja Georges'ile anonüümse kutse osaleda ooperiballil. Tingimuseks on, et riietutakse roosasse doominosse, mille järgi partnerid üksteist ära tunneksid. Kuid armukadedad abikaasad ei tea, et Hortense on saatnud samasuguse kutse ka kadett Henrile.
Mehed võtavad kutsetest tuld ja leiavad põhjuse, et kodunt lahkuda. Nad saabuvad Pariisi Opérasse. Sinna tulevad ka sarnastesse roosadesse doominotesse riietatud ja maske kandvad naised. Mehed valivad maskeerunute hulgast kõik oma naised, kellega veedavad lõbusa õhtu. Georges leiab naiste kirjutatud kutsete mustandid ja hoiatab õigeaegselt oma „reisilt” naasvaid sõpru. Pärast segadusi ja vastastikuseid süüdistusi naised siiski veenduvad, et nende mehed on põhimõtteliselt truud, ehkki ei ütle väikesest seiklusest kunagi ära.
Claire
Claire on naisenimi.
Taavi Libe
pisi|Taavi Libe [[Kuressaare merepäevade avatseremoonial Foto: Ave Maria Mõistlik, 4. august 2019 ]] Taavi Libe (sündinud 30. märtsil 1988 ) on eesti tele- ja raadioajakirjanik.
Hariduskäik
Ta on õppinud Kirivere Põhikoolis ja Põltsamaa Ühisgümnaasiumis. Ta lõpetas Tartu Ülikooli ajakirjanduse ja suhtekorralduse erialal 2010. aastal.
Töökäik
Ta töötas kuni 2019. aasta augustini Vikerraadios, kus oli esialgu spordireporter ning seejärel juhtis esmaspäevast neljapäevani Vikerraadio hommikuprogrammi "Vikerhommik".
Lisaks jõudsid Vikerraadios suvekavades eetrisse tema autorisarjad "Vallatud kurvid" (2015), "Aeg peatub" (2017; 2018) ja "Hittide radadel" (2019).
Eesti Televisioonis juhtis 2016. aasta sügishooajal liiklussaate "Punane sekund" 1. hooaega.
Alates 2019. aasta septembrist 2021. aasta jaanuari lõpuni juhtis ja toimetas ta TV3 päevakajalist meelelahutussaadet "Duubel" (teised saatejuhid on Liis Lusmägi ja Jürgen Pärnsalu).
2019. aasta sügisest juhtis ta podcasti "Taavi Libe lava taga", mis keskendus 2020. aasta Eesti Laulule.
2020. aasta suvel oli reedeti eetris tema autosaade "Suvine Duubel: Hitikaart", mis kaardistas tuntud laule, kus on juttu mõnest Eesti kohast.
2020. aasta sügishooajal jõudis TV3 eetrisse tema juhitud Eesti elu käsitlevate reportaažide saade "Märgatud Eestis".
2021. ja 2022. aasta suvel oli TV3 eetris meelelahutuslike reportaažide saade "Läbi suve Taaviga".
2021. aasta aprillist kuni 2022. maini juhtis ta Raadio 2 päevamagasini "R2 Pulss".
2022. aasta aprillist juhib ta koos Brit Suurraidiga TV3.ee platvormi podcasti "Miks me oleme idioodid".
Isiklikku
Ta on alates 2. juulist 2021 abielus näitleja Katariina Ratasepaga, kes abielludes võttis perekonnanime Libe.
Haigekassa (üldmõiste)
Haigekassa on kindlustatud isikutele ravikindlustuse andmisega tegelev asutus.
Esimesed haigekassad asutati 1883. a Saksamaal.
Eesti haigekassa
Eestis asutatid esimesed haigekassad Sindis, Tallinnas jm.
Surnud 3. oktoobril
Siin loetletakse 3. oktoobril surnud tuntud isikuid.
Hughesi maakond
thumb|Asend Lõuna-Dakota osariigis thumb|Hughesi maakonna kohtumaja Pierre'is Hughesi maakond (Hughes County) on maakond USA-s Lõuna-Dakota osariigis. Geograafilised koordinaadid on 44°39' N, 99°99' W.
Maakonna halduskeskus on Pierre.
Maakonna pindala on 2073 km², millest 154 km² moodustab veepindala.
Elanike arv oli 2010. aasta rahvaloenduse järgi 17 022. Aastal 2000 oli elanike arv 16 481.
Kaļvi
Kaļvi on küla (skrajciems ehk hajaküla) Lätis Cēsise piirkonnas Ineši vallas.
Aastal 2007 oli külas 7 elanikku.
Unhošť
Unhošťi on esmamainitud 1250. aastal. Linnaõigused sai Unhošť reformide käigus ajavahemikus 1783–1790.
Unhošťi vanalinn on alates 1. septembrist 2003 ajalooline linnakaitseala.
Vietnami Kommunistlik Partei
Vietnami Kommunistlik Partei (VKP; vietnami keeles Đảng Cộng sản Việt Nam) on Vietnami Sotsialistliku Vabariigi erakond. See on riigi esimene ja praegu ainus seaduslik erakond. Kuigi de jure on riigis ka Vietnami Isamaarinne, on VKP-l täielik kontroll valitsuse, riigi, sõjaväe ja ajakirjanduse üle. Kommunistliku Partei ülemvõim on tagatud põhiseaduse artikliga 4. Erakond asutati 1930. aastal, 1954. aastal saadi Põhja-Vietnami valitsusparteiks ning 1976. aastal, pärast Lõuna-Vietnami vallutamist kogu Vietnami ainsaks parteiks.
VKP toimib Vladimir Lenini demokraatliku tsentralismi ideede järgi. Partei kõrgeim institutsioon on Rahvuskongress, mis valib Keskkomitee. Kongresside istungjärkude vahelisel ajal juhib parteid Keskkomitee. Pärast Kongressi istungjärku valib Keskkomitee Poliitbüroo, Sekretariaadi ja selle peasekretäri, kes on erakonna kõrgeim ametnik. Keskkomitee istungjärkude vahelisel ajal juhib erakonda Poliitbüroo, mis saab ajada vaid eelnevalt Keskkomitee või Rahvuskongressi poolt kinnitatud poliitikat. Aastal 2021 ametisse astunud 13. Vietnami Kommunistliku Partei Poliitbüroosse kuulub 18 liiget. Partei juht on aastast 2011 Nguyễn Phú Trọng, kes on Keskkomitee peasekretär ning Sõjalise Keskkomisjoni sekretär.
Vietnami Kommunistliku Partei ametlik ideoloogia on kommunism ning osaletakse iga-aastastel Kommunistlike ja Tööparteide Rahvusvahelistel Kohtumistel. Erakond propageerib ka n-ö sotsialistliku suunitlusega turumajandust ja Ho Chi Minhi õpetust, mis kombineerib Vietnami kultuuri, Prantsuse revolutsiooni ideid, liberaalseid ideid, marksist-leninistlikke ideid ja Hồ Chí Minhi isikukultust.
Vietnamis kehtis aastani 1986 käsumajandus, pärast seda toimusid majandusreformid Đổi Mới ning majandus muutus vabamaks. Külmas sõjas oldi Nõukogude Liidu poolel.
Clara
Clara võib tähendada järgmist:
Neuenkirchen (Altes Land)
Valla pindala on 8,04 km². 31. detsembril 2017 elas seal 799 inimest.
Ajalugu
Neuenkirchen kuulus 1180. aastal loodud vürstlikku Bremeni peapiiskopkonda. Kuid vaimulikus mõttes kuulus Neuenkirchen Verdeni piiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Neuenkirchenist, sai 1823. aastal loodud Stade regiooni osa.
Zalesse mõis
Zalesse mõis sai alguse XVI sajandil Dzierby nimelise karjamõisana. Ehtne mõis sai sellest XVIII sajandil, mil Dzierby omanikuks sai Ogińskite perekond. Nemad muutsid ka asula nime Zalesseks. Mõisa omanike seas olid ka Tadeusz Franciszek Ogiński ja Michał Kleofas Ogiński.
Mõisa puidust peahoone ehitati XVIII sajandi esimeses pooles. Mõisa juurde kuulusid puidust veski ja pruulikoda, majandushoonete enamik oli säilinud veel karjamõisast. Mõisa juurde rajati ka ristküliku kujuline park, kus kasvasid pärnaalleed, nende vahel olid aga karusmarjade ja sõstarde põõsad. Pargis kasvasid ka õunapuud ja pirnipuud.
Mõisale allusid veel kaugemal asunud õigeusu ja katoliku kirikud. Lisaks kuulusid mõisale parv, mis mõisakompleksist põhja pool üle Vilija jõe viis, ja kolm kõrtsi.
Michał Kleofas Ogiński komponeeris selles mõisas poloneesi "Hüvastijätt kodumaaga", mida tuntakse ka kui Oginski poloneesi.
Stugna-P
Stugna-P (ukraina keeles Стугна-П) on Ukrainas valmistatud tankitõrje raketikompleks.
Steinkirchen (Altes Land)
Steinkirchen (Steinkirchen im Alten Land) on vald Saksamaal Alam-Saksi liidumaal Stade kreisis. Valla pindala on 9,55 km². 31. detsembril 2017 elas seal 1644 inimest.
Steinkirchen kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Kemal Kılıçdaroğlu
thumb|Kemal Kılıçdaroğlu (aastal 2015) Kemal Kılıçdaroğlu (sündinud 17. detsembril 1948 Nazımiyes Tunceli provintsis) on Türgi poliitik, aastast 2010 opositsioonilise Vabariikliku Rahvapartei juht ning aastast 2002 Türgi Suure Rahvuskogu saadik. Ta oli ühinenud opositsiooni kandidaat 2023. aasta presidendivalimistel.
Ta sündis Nazımiyes Tunceli provintsis Ida-Türgis ja lõpetas aastal 1971 Ankaras asunud Kaubandus- ja Majandusakadeemia (praeguse Gazi Ülikooli).
Isiklikku
Ta on 1974. aastast abielus, peres on kaks tütart ja üks poeg. Usutunnistuselt on ta aleviit.
Carteri maakond (Montana)
Maakonna halduskeskus ja suurim linn on Ekalaka. Maakonna pindala on 8670 km².
Ajalugu
Maakond moodustati 1917. aastal ja sai nime Thomas Henry Carteri järgi.
Rahvastik
Rahvaarv oli 2020. aasta rahvaloenduse järgi 1415. 2010. aasta rahvaloenduse andmetel oli rahvaarv 1160.
Palverännukirik
Palverännukirik on keskaegne, romaanikas kõige selgemalt eristuv kirikutüüp, milliseid püstitati palverännuteele – enamik neist paikneb Prantsusmaal ja Hispaanias ja need on seotud keskaja populaarseima palverännumarsruudi Jaakobiteega. Eri piirkondades paiknevad palverännukirikud on oma funktsionaalselt ülesehituselt sarnased. See on seotud nende eesmärgiga vastu võtta võimalikult palju palverändureid. Ka detailides moodustavad keskaegsed palverännukirikud teatud sarnaste joontega rühma, mida on seletatud sellega, et palveränduritega koos liikus kiiresti edasi teave teiste ehitiste ja nende dekoori kohta.
Arhitektuur
Romaani palverännukirikud on enamasti viie-, harvem kolmelöövilised basiilikad kolmelöövilise transepti ja mitmelöövilise kooriruumiga. Välimised löövid moodustavad koori ümber paikneva kooriümbriskäigu. Samasugune liikumistee paiknes ka transeptide lõppudes. Kooriümbriskäigu ümber võis paikneda kabelipärg, samuti võisid transepti külglöövi avanevad kabelid paikneda transeptiharude idaküljel. Selline siseruumi korraldus võimaldas palveränduritel läbida kogu kirik nii, et siseneti ühest läänefassaadi kõrvalportaalist ja väljuti teisest, nii said palverändurite massid külastada kirikut ja austada selles asuvaid reliikviaid ilma kirikus toimuvaid korralisi jumalateenistusi segamata. Mõnedes palverännukirikutes (Conques) olid pikihoone empoorid kohandatud palverändurite majutamiseks.
Näiteid romaani palverännukirikutest:
Tallinna konsistoriaalringkond
Tallinna konsistoriaalringkond oli luterliku kiriku haldusüksus Tallinna all-linnas.
Konsistoriaalrinkonda juhtis Tallinna superintendent.
Konsistoriaalringkonda kuulusid:
Toompeal asunud Tallinna Kaarli kogudus ja Tallinna Toompea saksa kogudus kuulusid Eestimaa konsistoriaalringkonda.
Pärast Tallinna rae kaotamist, 1890. aastal, ühendati Tallinna konsistoriaalringkond Eestimaa konsistoriaalringkonnaga.
Eduard Wiiralti galerii
Eduard Wiiralti galerii avati Eesti Rahvusraamatukogus 1996. aasta septembris. See on suure eesti graafiku teoste alaline ekspositsioon. See sai võimalikuks tänu Harry Männili ja Henry Radevalli Tallinna linnale tehtud kingitusele, mis sisaldas 62 Eduard Wiiralti estampi ja joonistust, läti kunstniku Reinholds Kalninši (1897–1968) litoportreed (1951) ja eesti kunstniku Endel Kõksi (1912–1983) õliportreed Wiiraltist (1953). Lisaks tööde eksponeerimiseks rajatud galeriile Rahvusraamatukogus algatasid Männil ja Radevall Eduard Wiiralti kunstiauhinna väljaandmise alates 1998. aastast raamatukogus regulaarselt korraldatavatel nüüdisaegse eesti graafika näitustel.
Valdav osa töid pärineb Henry Radevalli ema, 1946. aastal Stockholmis Wiiraltiga tutvunud ja tema teoste suurimaks sõjajärgseks kollektsionääriks kujunenud Nina Poomi (1909–2006) kogust. E. Wiiralti kuulsaimad teosed on kahtlemata "Põrgu" ja "Kabaree", mis kroonivad tema noorusaegset loomingut, olles ühtlasi esimese Pariisi-perioodi (1926–1933) kõrgsaavutusteks.
Töövõimetusleht
Töövõimetusleht (ka: haigusleht) on dokument, mis tõendab töötaja ajutist töövõimetust.
Eesti ravikindlustuse seaduse järgi defineeritakse töövõimetuslehte järgmiselt:
Töövõimetuslehe liigid on haigusleht, sünnitusleht, lapsendamisleht ja hooldusleht.
Eerik-August Pakosta
Eerik-August Pakosta (26. oktoober 1931 Tartu – 8. november 2020) oli eesti majandusteadlane.
Elulugu
Eerik-August Pakosta oli pangadirektori poeg.
Lõpetas 1949 Tartu 1. Keskkooli, 1954 Eesti Põllumajanduse Akadeemia agronoomiateaduskonna aianduse erialal, aastast 1965 EPA kaugõppeaspirant, majanduskandidaat (1975, Tartu Riiklik Ülikool), väitekiri "Köögivilja tootmise majanduslikud alused Eesti NSV-s".
1954–1957 töötas Vasalemma, Viljandi ja Tallinna MTJ-ides, oli 1957–1960 Kose rajoonis kolhoosiesimees, aastast 1963 Eesti NSV Ministrite Nõukogu vanemkontrolör, Ministrite Nõukogu esimehe asetäitja ja abi, 1965–1977 Eesti NSV MN Asjadevalitsuse põllumajandus- ja varumisosakonna juhataja asetäitja, 1977–1980 Eesti NSV Rahvakontrolli Komitee põllumajandusosakonna juhataja, 1980–1990 Eesti Maaviljeluse Instituudi teadusdirektor, 1990–1993 taimekasvatuse uurimiskeskuse katsetööde grupijuht. Maaviljeluse Instituudis tegeles katsemajandite töö juhtimisega.
Teadustöö
Uurinud peamiselt köögiviljakasvatust ja selle majandusliku efektiivsuse tõstmist. Üle 20 teadustrükise.
Clara (eesnimi)
Clara on naisenimi.
Aglona Püha Neitsi Maarja taevamineku kirik
Aglona Püha Neitsi Maarja taevamineku kirik (Läti keeles Aglonas Vissvētākās Jaunavas Marijas debesīs uzņemšanas Romas katoļu bazilika) on kirik Lätis Preiļi piirkonnas Aglonas. Aglona basiilika on ka üks kaheksast Püha Tooli poolt tunnustatud rahvusvahelisest pühamust.
Kirikut kasutavad katoliiklased, see on ametlikult basilica minoris. Algselt kuulus kirik dominiiklastele.
Varasem ajalugu
1699. aastal asutasid Vilniusest pärit dominiiklased Aglonasse kloostri. Selle koha peal asunud puidust kirikut on esimest korda mainitud aga juba aastal 1670. Aastal 1751 pühitsesid dominiiklased kiriku sisse ja asetasid sinna jumalaema ikooni, mis oli koopia Trakai Jumalaema ikoonist.
Praegune hoone
Aastal 1820 avati kloostri ja kiriku juures vaimulik seminar, aga seoses Kastuś Kalinoŭski ülestõusuga kool suleti. Klooster tegutses siiski edasi kuni XIX sajandi kaheksakümnendate aastateni.
Aglona kirik ja sealne imettegev Jumalaema ikoon kujunesid aja jooksul tähtsaks palverännakute paigaks ning Läti katoliiklaste vaimseks keskuseks. Aastal 1980 nimetas Johannes Paulus II kiriku basilica minoris 'eks. Aastal 1993 külastas ta basiilikat ka isiklikult, pidades seal missa, kus osales 380 000 inimest.
Aastail 2011-2013 restaureeriti kirikut, sealjuures muudeti veidi algset interjööri ja vähendati seinamaalingute arvu.
Aglona ikoon
Aglonas asuva imettegeva Jumalaema ikooni tõid sinna kloostrit rajama tulnud dominiiklased. Ikoon on tundmatu meistri töö, koopia Trakai jumalaema ikoonist. Ikoon krooniti aastal 1875. Ikooni auks on loodud laul, mille poolakeelne pealkiri on Panno Święta w agłońskim kościele, lätikeelne aga Jaunova Svata Aglyunas Bazneica.
Mineraalveeallikad
Kiriku lähedal asuvad allikad, mille veele omistati tervendavat mõju. Aastal 1824 saatsid dominiiklased proovi allikate veega Peterburi Meditsiiniakadeemiale, aastal 1826 saabus kinnitus, et tegemist on mineraalveega, mida võib raviotstarbel kasutada.
Nõukogude võimu ajal üritati allikaid sulgeda, aga vesi tungis selle järel maapinnale uues kohas.
Nazca geoglüüfid
Nazca geoglüüfid paiknevad Nazca kõrbes Peruu lõunaosas. Aastast 1994 kuuluvad need UNESCO maailmapärandi nimistusse.
Kuiva kliimaga kiltmaa ulatub Limast umbes 400 km lõuna pool Pampas de Jumanal Nazca linnast 80 km Palpani. Sellel territooriumil leiduvad iidsed geoglüüfid meenutavad osalt Paracase kultuuri motiive, kui teadlaste hinnangul on tegu Nazca kultuuri loominguga ajavahemikust 400–650 pKr. Sadade omaette geoglüüfide seas on lihtsaid jooni ja ka selliseid keerulisi figuure nagu koolibrid, ämblikud, ahvid, kalad, haid, mõõkvaalad ja sisalikud.
Geoglüüfid on oma olemuselt madalad jooned, mis on tekitatud punakate veerkivide eemaldamise teel, nii et nende alt on nähtavale tulnud valkjashall pinnas. Sajad geoglüüfid on lihtsalt jooned või geomeetrilised kujundid. Zoomorfseid figuure, mille hulka kuuluvad linnud, kalad, laamad, jaaguarid, ahvid ja inimesed, on üle 70. Ülejäänud kujundid on fütomorfsed, näiteks puud ja lilled. Suurimate figuuride läbimõõt on umbes 200 m. Geoglüüfide otstarbe osas lähevad teadlaste seisukohad lahku, kuid üldiselt omistatakse neile religioosset tähendust.
Kalda tänav (Rakvere)
Kalda tänav on tänav Rakvere linna keskosas, mille kaugus lõuna pool asuvast Keskväljakust linnulennul mõõdetuna on 800 meetrit.
Tänav on pikkusega 289 meetrit ja põhiosas laiusega 18 meetrit. Kalda tänav paikneb Lilleküla linnaosas. Saades alguse Tiigi tänava ristmikult, kulgeb põhja suunas ning lõpeb Tallinna-Narva raudtee lähedal Jaama puiestee ristmikul.
Kalda tänav kujunes välja 20. sajandi keskel. Tänava lääneküljel paikneb aadressidel Kalda tn 1 ja 3 Rakvere Piiritusetehase hoonestu, mille kaugem eelkäija oli Rakvere mõisa viinavabrik. Tänava lõpus asuvad endise õmblusvabriku "Virulane" tootmishooned, mis viimati kuulusid MasCara Coats OÜ-le.
Tänava idaküljel asuvad ühepereelamud abihoonetega, mis on ehitatud 20. sajandi keskel.
Balje
Balje on vald Saksamaal Alam-Saksi liidumaal Stade kreisis. Valla pindala on 58,09 km². 31. detsembril 2017 elas seal 984 inimest.
Balje kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Ust-Kulomi rajoon
Ust-Kulomi rajoon on 2. järgu haldusüksus Venemaal Komis. Piirneb lõunas Permi kraiga.
Rajoonis on 22 kohalikku omavalitsust. Rajooni keskus on Ust-Kulomi küla.
Elanike arv oli 2011. aastal 26 700. 2002. aasta rahvaloenduse andmeil oli elanikest 79,1% komid, 15,5% venelased ja 2% ukrainlased.
Chouteau maakond
Chouteau maakond (Chouteau County) on maakond Ameerika Ühendriikides Montana osariigis.
Maakonna halduskeskus ja suurim linn on Fort Benton. Maakonna pindala on 10 350 km².
Ajalugu
Maakond moodustati 1865. aastal ja sai nime Pierre Chouteau juuniori järgi.
Rahvastik
Rahvaarv oli 2020. aasta rahvaloenduse järgi 5895. 2010. aasta rahvaloenduse andmetel oli rahvaarv 5813.
Billy Crystal
thumb|Billy Crystal (aastal 2018) William Edward Crystal (sündinud 14. märtsil 1948 New Yorgis) on Ameerika Ühendriikide näitleja, koomik, kirjanik, produtsent ja filmirežissöör.
Ta on olnud 1990. aastate algusest mitme Oscarite gala õhtujuht.
Ta on võitnud kuus Primetime Emmy auhinda ja ühe Tony auhinna. Alates 1991. aastast on tal täht Hollywoodi kuulsuste alleel.
Hyde'i maakond
thumb|Asend Põhja-Carolina osariigis Hyde'i maakond (Hyde County) on maakond USA-s Põhja-Carolina osariigis. Geograafilised koordinaadid on 35°41' N, 76°15' W.
Maakonna halduskeskus on Swan Quarter.
Stenorrhina
Stenorrhina on maoperekond.
Klassifikatsioon
Perekonda Stenorrhina klassifitseeritakse roomajate andmebaasis järgmised maoliigid :
Hyde'i maakond
Maakonna pindala on 3688 km², millest 2100 km² moodustab veepindala.
Stenorrhina
Levila
Need maod on levinud Mehhikos ja Belize'is.
Välislingid
Selles artiklis on kasutatud prantsuskeelset artiklit fr:Stenorrhina seisuga 26.01.2014.
Hyde'i maakond
Elanike arv oli 2010. aasta rahvaloenduse järgi 5810. Aastal 2000 oli elanike arv 5209.
Ajalugu
Hyde'i maakond moodustati 3. detsembril 1705. aastal Wickhami maakonna osast. Maakond on saanud nime Põhja-Carolina kuberneri Edward Hyde'i järgi.
Mecklenburg-Strelitzi vabariik
pisi|Lipp pisi|Mecklenburg-Strelitzi vapp (1921) pisi|Mecklenburg-Strelitz (punane) [[Weimari vabariik|Saksamaal]]
Mecklenburg-Strelitzi vabariik (saksa Freistaat Mecklenburg-Strelitz) oli Weimari vabariigi liidumaa, mis rajati aastal 1918 pärast novembrirevolutsiooni, kui kukutati Mecklenburg-Strelitzi suurhertsog. Liidumaa kestis, kuni natsipartei (NSDAP) Saksamaal võimule tuli ja liidumaa naabruses asunud Mecklenburg-Schweriniga ühendas, et moodustada ühendatud Mecklenburgi liidumaa.
Liidumaa pealinn oli Neustrelitz.
Heli Allik
pisi|Heli Allik [[Mihhail Lotmanile pühendatud sümpoosionil 3. septembril 2012]] Heli Allik (sündinud 27. novembril 1973) on eesti prantsuse filoloog, tõlkija ja toimetaja.
Aastatel 2009–2014 oli ta Tallinna Ülikooli kirjastuse peatoimetaja. 2015. aastast on ta Eesti Kirjanike Liidu tõlkijate sektsiooni aastaraamatu Tõlkija hääl toimetaja.
Tõlkelooming
"...tõepoolest, Céline'i keelt ei saa tõlkida. Aga võimalik on tõlkida seda intiimsustunnet, mida tema tekst meis tekitab – tunnet, et sellel tekstil on üks keha keelega, millest ta on kirjutatud," selgitas järelsõnas Heli Allik ise. "Tähtsamaks kui ajalooline truudus ja tehniliste terminite täpsus pidasin ma ülesannet sõnad jooksma, hüppama ja tantsima panna. Tõlkida voolamist, libisemist, rütmi."
Danielsi maakond
Danielsi maakond (Daniels County) on maakond Ameerika Ühendriikides Montana osariigis. Piirneb põhjas Kanadaga.
Maakonna halduskeskus ja suurim linn on Scobey. Maakonna pindala on 3690 km².
Ajalugu
Maakond moodustati 1920. aastal.
Juri Birjukov
Juri Jevgenjevitš Birjukov (vene keeles Юрий Евгеньевич Бирюков; 11. jaanuar 1936 – 21. juuni 2020) oli vene tsirkuseartist (žonglöör-akrobaat ja hobusetaltsutaja) ning lavastaja, Venemaa Föderatsiooni teeneline kunstnik.
Ta lõpetas 1957. aastal Moskva Riikliku Tsirkuse- ja Estraadikunsti Kooli tsirkuseartistina ja 1977. aastal GITIS-e tsirkuserežii erialal. Artisti karjääri alustas ta žonglöörina, seejärel ühitas žongleerimise akrobaatiliste hüpetega. Aastatel 1967–1987 esines ta duetis koos abikaasa Zinaida Birjukovaga, aastatel 1977–1987 esinesid nad koos hobusetaltsutajana. Tsirkusenumbrid hobustega tõid neile 1982. aastal üleliidulise tsirkusekunsti konkursi võidu. 1990. aastatel esines Birjukovi numbris "Vabadus" üheaegselt 12–18 hobust ning balletitrupp.
Birjukov tegutses ka lavastajana.
pisi|100px| [[Venemaa teeneline kunstnik|Venemaa teenelise kunstniku rinnamärk ]]
Isiklikku
Tema isa Jevgeni Birjukov (1908–1986) töötas klounina tsirkuses.
Ajutine töövõimetus
Ajutine töövõimetus on töötaja ajutine töövõime kaotus ehk võimetus teha tööd haigestumise, vigastuse või haige pereliikme põetamise tõttu.
Eesti töötavale ravikindlustusega isikule, kellele on kirjutatud töövõimetusleht, maksab Eesti Haigekassa ajutise töövõimetuse hüvitist.
Yūto Nagatomo
Yūto Nagatomo (jaapani keeles 長友 佑都 Nagatomo Yūto; sündinud 12. septembril 1986 Saijōs) on Jaapani jalgpallur, kaitsja. Ta mängib Jaapani kõrgliiga klubis FC Tokyo.
FC Tokyos alustas ta 2007. aastal ka klubikarjääri.
Aastatel 2011–2018 mängis ta Itaalia kõrgrliiga klubis Milano Internazionale, 2018–2020 Türgi kõrgliiga klubis Galatasaray ja 2020–2021 Prantsusmaa kõrgliiga klubis Marseille Olympique.
2013. aastal valiti ta parimaks väljaspool Aasiat mängivaks Aasia jalgpalluriks.
Koondisekarjäär
Debüüdi Jaapani rahvuskoondises tegi Nagatomo 24. mail 2008 sõprusmängus Elevandiluuranniku vastu. Esimese värava lõi ta rahvuskoondise särgis sama aasta 13. novembril sõprusmängus Süüria vastu.
2011. aastal tuli ta Jaapani koondisega Aasia meistriks. Ta kuulus Jaapani koondisse veel ka 2010., 2014. ja 2018. aasta maailmameistrivõistlustel, 2013. aasta FIFA konföderatsioonide karikaturniiril ning 2015. ja 2019. aasta Aasia meistrivõistlustel. Ta lõpetas koondisekarjääri 2019. aasta märtsis.
Veli Palge
Veli Palge (sündinud 27. juunil 1941 Sindis) on eesti agrotehnikateadlane.
Elulugu
Veli Palge on töölise poeg.
Lõpetas 1959 Tihemetsa Metsatehnilise Tehnikumi, 1965 EPA põllumajanduse mehhaniseerimise teaduskonna, 1969–73 Moskva Põllumajanduse Mehhaniseerimise Instituudi aspirant, tehnikamagister (1992, EPMÜ), väitekiri "Kasvuhoonete matemaatiline modelleerimine", tehnikadoktor (2004, EPMÜ), väitekiri "Angaarkasvuhoone soojusvahetusprotsesside analüüs MatLab'i ja Scilab'i abil". Oli 1960 Abja RTJ-i tehnilise järelevalve inspektor, 1964–69 EPA elektrifitseerimise kateedri vanemlaborant ja vaneminsener, 1973 noorem- ja 1974–75 vanemteadur, 1975–92 vanemõpetaja, 1992– EPMÜ põllumajandusenergeetika õppetooli dotsent. Lugenud automaatika aluste, elektrotehnika, elektervalgustuse ja -kiirituse, elekterkuumutuse ja elektrotehnol, elektroonika, mikroprotsessortehnika kasutamise ja programmeerimise jt loengukursusi.
Teadustöö
Uurimisvaldkonnad: elektrimootorite kaitsmine, kasvuhoonete sisekliima ratsionaalne kujundmine, sh mikroprotsessortehnikal baseeruvate seadmete kasutamisega, taastuvenergia kasutamine. Üle 30 teadustrükise.
Claudia
Claudia on naisenimi.
2019. aasta seisuga oli see Eestis esinemissageduselt 625. naisenimi. 1. jaanuari 2019 seisuga oli Eestis eesnimi Claudia 145 naisel.
Jake Guentzel
pisi|Jake Guentzel (2017) Jake Guentzel (sündinud 6. oktoobril 1994 Omahas Nebraska osariigis) on USA jäähokimängija, vasakäär. Ta mängib NHL-i klubis Pittsburgh Penguins.
2013. aastal valiti ta NHL-i draft'is Penguinsi poolt 77. valikuna. Aastatel 2013–2016 mängis ta University of Nebraska Omaha meeskonnas. Seejärel mängis ta kahel hooajal Penguinsi noorteklubis Wilkes-Barre/Scranton Penguins American Hockey League'is.
Penguins jõudis väljalangemismängudel ka järgmisel hooajal. Idakonverentsi veerandfinaalis kohtuti Philadelphia Flyersiga ja seeria kuuendas mängus lõi Guentzel neli väravat. Ta sai sellega Penguinsi ajaloo kolmandaks mängijaks, kes on väljalangemismängude ühes mängus visanud vähemalt neli väravat.
Ka tema isa Mike Guentzel on olnud jäähokimängija ja hiljem jäähokitreener.
EELK kirikukogu
EELK kirikukogu on Eesti Evangeelse Luterliku Kiriku (EELK) kõrgeim seadusandlik ja korraldav organ (kirikukogu).
Kirikukogu võtab muu hulgas vastu kirikuseadusi, valib nii peapiiskopi, konsistooriumi assessorid, kantsleri kui ka komisjonide ja kirikukohtu liikmed.
Kirikukogu liikmed on ameti poolest peapiiskop, piiskopid, konsistooriumi assessorid ja kantsler ning praostkonna praost.
Kirikukogu nõukogud/komisjonid on:
Mingi kindla valdkonna arutamiseks võidakse moodustada vastava valdkonna eraldi komisjon.
Dawsoni maakond (Montana)
Maakonna halduskeskus ja suurim linn on Glendive. Maakonna pindala on 6170 km².
Ajalugu
Maakond moodustati 1869. aastal.
Rahvastik
Rahvaarv oli 2020. aasta rahvaloenduse järgi 8940. 2010. aasta rahvaloenduse andmetel oli rahvaarv 8966.
EELK Konsistoorium
EELK Konsistoorium on Eesti Evangeelse Luterliku Kiriku (EELK) valitsus (konsistoorium).
Konsistooriumi president on peapiiskop ning liikmed piiskop (peapiiskopi asetäitja ülesannetes) ja viis assessorit. Assessorid valib kirikukogu neljaks aastaks. Iga assessor juhib mingit tegevusala, mille määrab peapiiskop.
Konsistooriumi ülesanne on täide viia Kirikukogu otsuseid.
Konsistooriumil on mitu komisjoni:
Druviena
Druviena on küla (vidējciems ) Lätis Gulbene piirkonnas, Druviena valla halduskeskus.
Küla kujunes agraarreformi järel Druviena mõisa (Druween) keskuse juurde. Druviena mõisakompleks (sealhulgas häärber ja teenijatemaja ning sellega kokku ehitatud laut ja tall).
Looduskaitse all on kolm Druviena alleed ja Druviena lehis ümbermõõduga 3,92 meetrit.
Nõukogude ajal oli küla kohaliku kolhoosi «Plēsums» keskasulaks. Külas asuvad põhikool, postkontor, raamatukogu ja kultuurimaja.
Aastal 2008 oli Druvienas 205 elanikku. Aastal 2017 oli elanikke 243, aastal 2022 aga 206.
Chropyně
Chropyně (saksa keeles Chropin) on linn Tšehhis Zlíni maakonnas Kroměříži ringkonnas. Chropyně asub Kroměřížist ligi 7 km põhjas ja Zlínist umbes 26 km loodes.
Chropynět on esmamainitud 1261. aastal. 1868. aastal rajati Chropyněsse suhkruvabrik, raudteeühenduse sai asula 1869. aastal. Linnaõigused omandas Chropyně 1970. aastal.
Valvo Raag
Valvo Raag (9. juuni 1936 Kuressaare – 17. august 2011 Lincoln, Massachusetts, USA ) oli eesti päritolu USA füüsik.
Elukäik
Raag lõpetas 1958. aastal füüsikuna Browni Ülikooli USA-s Rhode Islandi osariigis Providence'is ning täiendas end 1958–1959 Helsingi Ülikoolis. 1964. aastal sai ta magistrikraadi füüsikas New Yorgi Ülikoolis. 1959–1969 töötas ta New Jersey osariigis Radio Corporation of Americas (1959–1962 keemia- ja füüsikalaboris, 1962–1969 termoelektriliste toodete arenduses), 1969. aastast Resalab Scientificus (Menlo Park, California) ning hiljem Jet Propulsion Laboratoryga seotud väikeses uurimisfirmas Syncal.
Teadustöö
Valvo Raagi peamine uurimisvaldkond oli termoelekter. Tema töötulemusi on kasutatud kosmosetehnikas.
Isiklikku
2003. aastal tagastas Raag Kuressaare raamatukokku sealt 1944. aastal laenatud raamatu.
Pensionipõlves elas ta koos abikaasa Kaijaga Massachusettsi osariigis Lincolnis. Nende tütar Tarja Raag on arengu- ja soopsühholoogiale spetsialiseerunud psühholoogiateadlane, USA-s Maine'i osariigis Waterville'is tegutseva Colby College'i psühholoogiadotsent.
Teoseid
with 80 a/o Si 20 a/o Ge, Dynaquartz Insulation" JPL Eng. Memo 342-148 (Rept. 900-488), August 13, 1971 July 2, 1969
Crystal (eesnimi)
Crystal on naisenimi.
2019. aasta seisuga oli see Eestis esinemissageduselt 1973. naisenimi. 1. jaanuari 2019 seisuga oli Eestis eesnimi Crystal 17 naisel.
Druviena vald
Valla pindala on 67,6 km². 2016. aasta seisuga elas seal 513 inimest. Valla keskus on Druviena küla, vallavanemaks on Juris Graumanis.
Ajalugu
Aastal 1935 oli vallas 1130 elanikku. Aastal 1945 moodustati vallas Druviena külanõukogu, mis aastal 1947 likvideeriti, aastal 1949 aga likvideeriti vald ja külanõukogu moodustati taas. Aastal 1990 muudeti külanõukogu vallaks. 2009. aastast kuulub vald Gulbene piirkonda.
Loodus
Vald asub Vidzeme kõrgustikul. Tähtsaim jõgi on Tirza jõgi.
Looduskaitse all on Druviena lehis ja kolm Druviena alleed.
Kaitstavad mälestised
Kultuurimälestistest on riikliku kaitse all Druviena vallakool. Kohaliku kaitse all on Druviena mõisakompleks (sealhulgas häärber ja teenijatemaja ning sellega kokku ehitatud laut ja tall), Pērlese vesiveski, Silmači keskaegne kalmistu ja Ziemeļi muinaskalmed.
Asustus
Aastal 2011 elas vallas 470 lätlast, 11 venelast, 1 valgevenelane, 3 ukrainlast, 4 poolakat ja 2 leedulast.
Valla külad on:
Ülejäänud valla elanikud elasid külade koosseisu mitte kuuluvates taludes.
Solntsevo rajoon
Solntsevo rajoon (vene keeles Солнцевский район) on 2. järgu haldusüksus (munitsipaalrajoon) Venemaal Kurski oblasti kaguosas. Rajooni keskus on Solntsevo alev.
Rajoon piirneb põhjas Štšigrõ rajooniga, kirdes Timi rajooniga, idas Manturovo rajooniga, lõunas Pristeni rajooniga, läänes Medvenka rajooniga ja loodes Kurski rajooniga.
Rajooni pindala on 1051,8 km². Elanike arv oli 2012. aastal 14 829, 2007. aastal 16 770 ja 2002. aastal 18 492.
Solntsevo rajoonis on 94 asulat, mis kuuluvad ühe linnaasunduse (Solntsevo) ja kuue külaasunduse koosseisu.
Rajooni tähtsamad jõed on Seim, Leštšinka, Donetskaja, Seimitsa, Ivitsa ja Han.
Virve Raag
Virve Raag (aastani 1977 Virve Joalaid, sündinud 6. augustil 1954 Tallinnas) on Eesti fennougrist.
Elulugu
Virve Raag on teenistujate tütar, Marje Joalaiu õde ja Raimo Raagi abikaasa.
Lõpetas Tallinna 22. Keskkooli 1972, õppis 1974–78 TÜ-s, 1979–84 Uppsala Ülikoolis (fennougristika, rootsi filoloogia); filosoofiadoktor (1998, Uppsala Ülikool) doktoriväitekiri "The Effects of Planned Change on Estonian Morphology". Olnud aastast 1979 Uppsala Ülikooli eesti keele õppejõud: 1979–86 tunniandja, 1987–99 eesti keele adjunkt, 1999–2005 lektor, aastast 2005 dotsent, ühtlasi 1987–93 soome-ugri keelte õppetooli juhataja, 2005- nüüdiskeelte õppetooli juhataja. Aastast 1995 riikliku Kammerkolleegiumi (Kammarkollegium) eesti-rootsi tõlkide atesteerimisel assistent, 1993-97 Stockholmi Ülikoolis eesti-rootsi tõlkide koolituse õppejõud.
Teadustöö
Uurimisvaldkonnad: eesti ja vadja keel, eriti eesti keele standardiseerimine ja ideologiseerimine; Rootsi eestlaste eesti keel. Olnud suure rootsi-eesti sõnaraamatu (2004) üldtoimetaja. 20 teadustrükist.
TAT-11
TAT-11 oli üheteistkümnes transatlantiline telefonikaabel, mis tegutses üksteist aastat alates 1993. aastast
Valguskaabel kulges Manahawkini (New Jersey osariik), Saint-Hilaire-de-Riezi (Prantsusmaa) ja Oxwich Bay (Wales) vahel.
Selle võimsus oli 3×565 Mbit/s USA ja Ühendkuningriigi vahel või Prantsusmaa ja USA vahel või Ühendkuningriigi ja Prantsusmaa vahel. Selle tavapärane töövõimsus oli Ühendkuningriigi-USA vahel 2×565 Mbit/s, USA-Prantsusmaa vahel 1×565 Mbit/s ja Ühendkuningriigi-Prantsusmaa vahel 1×565 Mbit/s. Süsteem lakkas tegutsemast 2004. aastal.
Surnud 4. oktoobril
Siin loetletakse 4. oktoobril surnud tuntud isikuid.
Animal Drama
Animal Drama on 2007. aastal Tartus loodud indie-pop 'i-ansambel.
Ansambli koosseisu kuuluvad: Fredy Schmidt (laul, akustiline kitarr, elektrikitarr), Argo Vals (akustiline kitarr, elektrikitarr), Liis Ring (elektrikitarr, taustalaul), Kristjan-Julius Laak (klahvpillid), Indrek Mällo (bass) ja Karl-Juhan Laanesaar (trummid).
Ansambel on osalenud sellistel festivalidel nagu "Eesti Pops", "Õllesummer" (pealaval), "Tallinn Music Week", "Tartu muusika nädal" ning 2012. aastal Lätis Salatsis festivalil "Positivus".
Animal Drama muusikat on kuuldud ka Tartu Uue Teatri ja Tartu muusikakooli ühislavastuses "Suur maalritöö" ja Vallo Kirsi lavastuses "Kokkutulek". Samuti on nende lugusid kasutatud noortesarjas "Ühikarotid" ja teatrisaates "Elamus".
Ajalugu
Animal Drama esimene avalik esinemine toimus 2008. aasta märtsis konkursi "Noortebänd" Tartu eelvoorus. Tol ajal kuulus koosseisu ka telesaate "Eesti otsib superstaari" finaalsaadetesse jõudnud Taavi Peterson.
2009. aastal valiti Animal Drama esinema Tartu sügispäevade raames toimunud "Tudengibänd 2009" finaalkontserdile, kus ansambel pälvis Ö Stuudio eripreemia.
Konkursil "Noortebänd 2010" pääses Animal Drama võistluse finaali, kus nad said kaks žürii eriauhinda. Raadio 2 lemmikuna sai ansambel võimaluse salvestada Eesti Rahvusringhäälingu stuudios ühe loo, niisamuti võimaluse esineda "Õllesummeri" pealaval Calvin Harrise soojendajana.